సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
మిథాలీతో గొడవ.. కోచ్ పదవికి ఎసరు..?
కోచ్ పొవార్‌ తనపై వివక్ష చూపినట్లు మిథాలీరాజ్ తీవ్ర స్థాయిలో ఆరోపించగా.. పొవార్‌ కూడా ఆమెకి జట్టు ప్రయోజనాల కంటే వ్యక్తిగత రికార్డులే ముఖ్యమంటూ బదులిచ్చాడు.
Samayam Telugu | Updated:
Nov 30, 2018, 05:48PM IST
భారత మహిళల జట్టు సీనియర్ క్రికెటర్ మిథాలీ రాజ్‌తో విభేదాల కారణంగా కోచ్ రమేశ్ పొవార్ మళ్లీ ఆ బాధ్యతలు చేపట్టే అవకాశాన్ని చేజార్చుకున్నట్లు వార్తలు వస్తున్నాయి. టీ20 ప్రపంచకప్ నేపథ్యంలో బీసీసీఐ ఇటీవల అతడికి తాత్కాలికంగా కోచ్ బాధ్యతల్ని అప్పగించగా.. ఈరోజుతో ఆ పదవీకాలం ముగియనుంది. అయితే.. మళ్లీ కోచ్ కోసం పొవార్ దరఖాస్తు చేసుకునే వెసులబాటు ఉన్నా.. బీసీసీఐ మాత్రం అతని తీరుతో గుర్రుగా ఉన్నట్లు తెలుస్తోంది.
వెస్టిండీస్ వేదికగా గతవారం టీ20 ప్రపంచకప్ ముగియగా.. ఇంగ్లాండ్‌తో కీలకమైన సెమీస్ మ్యాచ్‌‌కి మిథాలీ రాజ్‌ను టీమ్ మేనేజ్‌మెంట్ పక్కనపెట్టింది. ఈ నిర్ణయంపై పెద్ద ఎత్తున విమర్శలు చెలరేగగా.. స్పందించిన బీసీసీఐ కోచ్ పొవార్‌తో పాటు టీమ్ కెప్టెన్ హర్మన్‌ప్రీత్ కౌర్, మిథాలీ రాజ్ నుంచి వివరణ తీసుకుంది. ఈ క్రమంలో.. పొవార్‌ తనపై వివక్ష చూపినట్లు మిథాలీరాజ్ తీవ్ర స్థాయిలో ఆరోపించగా.. పొవార్‌ కూడా ఆమెకి జట్టు ప్రయోజనాల కంటే వ్యక్తిగత రికార్డులే ముఖ్యమంటూ బదులిచ్చాడు.